Torlach Mac Con Midhe

Is scríbhneoir agus iriseoir Éireannach é Torlach Mac Con Midhe a rugadh i mBaile Átha Cliath.http://www.coisceim.ie/aistieorpacha.html Chaith sé a laethanta saoire mar pháiste i nDoire Colmcille agus i dTír Chonaill, dúchas muintir a mháthar, muintir Uí Chreag (ceannródaí i ngluaiseacht na Gaeilge ab ea a sheanuncail, Séamus Ó Creag). Chuaigh sé ar scoil leis na hÍosánaigh i gColáiste Belvedere i mBÁC. Ghnóthaigh sé céim i dteangacha i gColáiste na hOllscoile Baile Átha Cliath. Rinne sé staidéar iarchéime ar theangeolaíocht ag Ollscoil Simon Fraser i gCeanada, áit ar bhronnadh Ph.D. air i 1982 de bharr tráchtais ar stair na teangeolaíochta.  Tá leabhair agus ailt idir léannta agus eile foilsithe aige i nGaeilge, i bhFraincis, i nGearmáinis agus i Rómainis na hEilvéise.

Tá sé ina chónaí in Chur na hEilvéise agus é ina iriseoir agus ina scríbhneoir saor. Scríobhadh sé don Irish Times agus do La Quotidiana (nuachtán lae na Rómainise). 

 Saothar 
Tá sé leabhar neamhfhicsin foilsithe aige: 

 Iarsmaí na Teanga: Na Teangacha Ceilteacha i Stair Smaointeachas na hEorpa (Coiscéim 2005), 
 Muintir Sléibhe agus a Teanga: lucht na Rómainise san Eilvéis (Coiscéim 2009)
 Aistí Eorpacha (Coiscéim 2015) 
Aistí Eorpacha 2 (Coiscéim 2021). 
Aigéan Eile (Coiscéim 2023). Tá suíomh Idirlín (á thógáil faoi láthair) ag an leabhar seo, ina léirítear lámhscríbhinn an údair mar aiste pheannaireachta Gaeilge.
Aistí Eorpacha 3 (Coiscéim 2024). Tá suíomh Idirlín ag an tsraith leabhar seo.

Tá úrscéal faoin réamhstair foilsithe aige freisin: Crothla agus Cnámha (Coiscéim 2018). Tá suíomh Idirlín ag an leabhar seo.

Tá podchraoltaí, dánta agus ábhar eile uaidh le cloisteáil ar chainéal YouTube Thorlaigh Mhic Con Midhe.

 Tagairtí 

 Naisc sheachtracha 
 Cainéal YouTube Thorlaigh Mhic Con Midhe

Catagóir:Iriseoirí The Irish Times
Catagóir:Scríbhneoirí Gaeilge
Catagóir:Gaeilgeoirí
Catagóir:Iriseoirí Gaeilge